অ্যাসিরীয় বর্ষপঞ্জি
অ্যাসিরীয় বর্ষপঞ্জি হচ্ছে একটি সৌর বর্ষ যা আধুনিক অ্যাসিরীয় জাতির লোকেরা ব্যবহার করে। খা ব-নিসান বা বছরের সূচনা হয় বসন্ত ঋতুর সাথে। ১৯৫০ সালে অ্যাসিরীয় বর্ষপঞ্জির প্রথম বছর হিসেবে ৪৭৫০ খ্রিস্টপূর্বাব্দকে ঘোষণা করা হয়, অ্যাসিরীয় জাতীয়তাবাদী সাময়িকী "গিলগামেশ" এ প্রকাশিত ধারাবাহিক নিবন্ধের উপর ভিত্তি করে। সাময়িকীটির সম্পাদনা করে দুই ভাই আদ্দি আলখাস ও জ্যঁ আলখাস এবং নিমরদ সিমোনো। প্রতিবছর উৎসব এবং সমাবেশের মাধ্যমে অ্যাসিরীয় নববর্ষ উদ্‌যাপন করা হয়। এপ্রিল ২০২৪ খ্রিস্টাব্দ, হচ্ছে ৬৭৭৪তম অ্যাসিরীয় বছর। অনেক অ্যাসিরীয় সম্প্রদায় এই বর্ষপঞ্জি ব্যবহার করে। এটি গ্রেগরীয় বর্ষপঞ্জির ৪,৭৫০ বছর পূর্বে শুরু হয়েছে। অ্যাসিরীয় মাসের নাম আরবীয় গ্রেগরীয় সৌর বর্ষপঞ্জিতে ব্যবহৃত হতে দেখা যায়। যেমন লেভান্ট ও মেসোপটোমিয়া (ইরাক, জর্ডান, লেবানন, ফিলিস্তিন ও সিরিয়া) অঞ্চলে।